Chris Froome

Krisas Frumas (Chris Froome; 1985 m. gegužės 20 d.) – britų dviračių plento sportininkas. Vienas tituluočiausių atletų – ketverių „Tour de France“ daugiadienių lenktynių čempionas, vienerių „Vuelta a España“ daugiadienių lenktynių čempionas, Pasaulio dviračių plento čempionato, olimpinių žaidynių medalininkas. Daugiausiai uždirbantis dviratininkas. 2017 m. duomenimis uždirbęs 4 mln. svarų.

 Karjera 

Didžiausi karjeros pasiekimai:
 2013 m., 2015 m., 2016 m., 2017 m., tapo „Tour de France“ čempionu;
 2017 m. tapo „Vuelta a España“ čempionu;
 2012 m., 2016 m. olimpinėse žaidynėse iškovojo bronzos medalius;
 2017 m. Pasaulio dviračių plento čempionate iškovojo bronzos medalį.

 Dopingas 

2016 m. Rusijos kompiuterinių įsilaužėlių grupė „Fancy Bears“ ne kartą įsilaužė į WADA duomenų bazę ir pavogė daug konfidencialių duomenų apie sportininkų sveikatą. Tarp jų buvo ir Chris Froome. Paaiškėjo, kad jis vartojo vaistus nuo astmos, bet jam buvo suteikta terapinio vartojimo išimtis. Tačiau jie nieko naujo neatskleidė, nes jis ir anksčiau buvo pakliuvęs į antidopingo kontrolės akiratį, nes vartojo  kortikosteroidus, prednizolono tabletes.

2017 m. mesti kaltinimai dėl dopingo (salbutamolio) vartojimo po teigiamų tyrimo rezultatų „Vuelta a España“ lenktynių metu. Jis dvigubai viršijo leistiną vaistų normą, nors kol kas neaišku ar jo reputacija bus sutepta, mat jis teigia, kad jam buvo leista vartoti daugiau vaistų, nes tuo metu buvo pablogėjusi jo sveikata.

 Šaltiniai 

Kategorija:Jungtinės Karalystės dviratininkai
Kategorija:Tour de France laimėtojai
Kategorija:Jungtinės Karalystės olimpiečiai